《秋日漫兴》
明代·刘逢源

稍喜世缘贫日少，何妨丘壑寄余生。渔樵堪作闲中计，鸡黍聊寻世外盟。

两岸蓼花晴放棹，一龛蕉雨夜谭兵。床头龙剑时时吼，五岳胸中似未平。

作者简介：明末清初直隶曲周人，字资深，号津逮。明贡生，入清不仕。经史百家之外，又通星数河洛之学，喜谈兵击剑。生当乱世，流离江汉淮海间，诗多忧愤语。有《积书岩诗集》。